Fánadagur Liverpoolklúbbsins á Akureyri Vekjum athygli lesenda okkar norðan heiða að félagar okkar í Liverpoolklúbbnum ætla að hafa þrælhressan fánadag yfir leiknum á Sportvitanum Akureyri á morgun . Nokkrir meðlimir úr stjórn klúbbsins eru þegar mættir norður og strax orðnir vel hressir . Um að gera að mæta þangað að horfa á leikinn og mynda með þeim góða stemmingu . Liverpool mætir Newcastle United á heimavelli síðarnefnda liðsins , er þetta fyrsti leikur dagsins og hefst hann kl. 12:45 . ( Húsið opnar 11:30 ) Þeir hvetja alla norðanmenn , konur og börn til að mæta á svæðið rétt klædd með húfur , fána , trefla og allt sem við finnum merkt Liverpool . Þeir sem ekki eru skráðir í klúbbinn geta gert það á svæðinu og farið yfir málin með stjórninni . Nánari upplýsingar er að finna hér eða með því að smella á lesa meira við þessa færslu . Verðlaun verða veitt fyrir best klædda stuðningsmanninn og einnig verður happdrætti þar sem fjöldi veglegra vinninga verður í boði . Það verður mikið sungið og stemmningin ósvikin , vonandi verða úrslitin í leiknum eftir því en hvernig sem fer er ljóst að dagurinn verður skemmtilegur . Staðsetning Sportvitinn er við Strandgötu 53 en heimamenn þekkja þetta margir betur sem gamla Oddvitann og útskýrirað nafnið á staðnum núna . Húsið er á móti Eimskips svæðinu .